สวัสดีค่ะ ขอเรียนถามคุณดิฉันฉีดยาคุมมาแล้วรวมทั้งหมด 4 เข็ม ซึ่งเข็มที่ 4 เป็นเข็มล่าสุด ฉีดบริเวณต้นแขนและฉีดตรงตามที่แพทย์บอก คือ ภายใน 5 วันแรกที่มีประจำเดือน ถ้าหากมีเพศสัมพันธ์แล้วหลั่งในหลังจากฉีดยาไปแล้ว 6 วัน ความผิดพลาดที่จะท้องมีไหมค่ะ แล้วข้อห้ามหลังจากที่ฉีดยาคุมมีบ้างหรือไม่ค่ะ อย่างเช่น ห้ามรับประทานยาตัวไหนบ้างหรือไม่ เนื่องจากดิฉันเป็นคนที่ท้องผูกบ่อยๆ จึงจำเป็นต้องรับประทานระบายเป็นประจำ อย่างนี้มีผลกระทบต่อยาคุมไหมค่ะ
สวัสดีค่ะ การฉีดยาคุมกำเนิดนั้น หากเป็นการฉีดครั้งแรก หรือเข็มแรกหลังจากที่หยุดฉีดไปนานแล้ว ให้ฉีดภายในไม่เกิน 5 วันนับตั้งแต่มีประจำเดือนมา หลังจากนั้น ก็ให้ฉีดตามกำหนดวันนัด โดยหากเป็นชนิดที่ฉีดทุก 3 เดือน แพทย์จะนัดฉีดยาทุก 12 สัปดาห์หรือ 84 วัน หากเป็นยาชนิดที่ฉีดทุก 1 เดือน แพทย์จะนัดฉีดยาทุก 4 สัปดาห์หรือ 28 วันซึ่งหากฉีดยาคุมกำเนิดที่ต้นแขน น่าจะเป็นยาฉีดคุมกำเนิดชนิดที่ฉีดทุก 1 เดือน ดังนั้นการฉีดเข็มต่อๆ ไปนั้น ให้ฉีดทุก 28 วันค่ะ ไม่ต้องรอฉีดภายใน 5 วันนับจากประจำเดือนมาค่ะหากได้ฉีดทุกๆ 28 วัน ยาฉีดคุมกำเนิดก็จะออกฤทธิ์ในการป้องกันการตั้งครรภ์ได้อย่างต่อเนื่อง โดยจะช่วยป้องกันการตั้งครรภ์ได้มากกว่า 99% แต่ไม่ใช่ 100% ดังนั้นโอกาสที่จะตั้งครรภ์จึงอาจมีได้ แต่ก็น้อยอย่างยิ่งสำหรับอาหารต่างๆ รวมถึงยาระบาย ไม่มีผลต่อประสิทธิภาพในการคุมกำเนิดแต่อย่างใด สามารถที่จะทานได้ค่ะเนื่องจากยาฉีดคุมกำเนิดชนิดที่ฉีดทุก 1 เดือน เป็นชนิดที่มีฮอร์โมนเอสโตรเจน ดังนั้นการทานยาบางอย่าง อาจมีผลต่อการลดประสิทธิภาพลงได้ เช่นยาปฏิชีวนะ rifampin, griseofluvin, ketoconazole ยากันชักต่าง ๆ ได้แก่ carbamazepine, phenytoin, topiramate, phenobarbital, oxcarbazepine, felbamate ยาต้านเชื้อไวรัส HIV ได้แก่ darunavir, efavirenz, lopinavir, nevirapine เป็นต้น